- Det var en olieovn, der pludselig eksploderede - og startede branden i et hus i Sterup ved Brønderslev. Sådan forklarer politiet i Brønderslev den voldsomme brand natten til torsdag i et stuehus på Terpetvej. Husets beboer, en 49-årig kvinde, var faldet i søvn i stuen. Men hun vågnede lige efter midnat ved et brag. Da hun også opdagede røg skyndte hun sig over til en nabo. Huset stod hurtigt flammer og nedbrændte. Og forklaringen er altså ifølge politiet en olieovn, der var tændt i husets badeværelse.

Opsummering:
Kun mursten tilbage af hus i Sterup